No volem que hi hagi límits a la resposta social de l’Ajuntament cap a les persones
Channel: Xavier Trias
Date: 14/05/2015

L’alcalde de Barcelona i candidat a la reelecció, Xavier Trias, ha reivindicat l’absència de límits en polítiques socials: “No volem que hi hagi límits a la resposta social de l’Ajuntament cap a les necessitats de les persones. Barcelona és una ciutat d’èxit, admirada, estimada i de referència, per tant, davant de situacions socials punyents, no podem tenir límits”. Així ho ha dit a l’acte de campanya “Barcelona i la qualitat de vida, millorant cada dia”, celebrat al Centre Cívic La Sedeta, que s’ha dedicat a diferents entitats socials i en el qual també hi ha participat la tinent d’alcalde de l’Àrea de Qualitat de vida, Igualtat i Esports, Maite Fandos; i la comissionada d’alcaldia de la Gent Gran de l’Ajuntament de Barcelona, Maria Assumpció Roset. A l’acte, l’alcalde ha lliurat el programa electoral en braille a entitats i associacions de persones amb ceguesa i sordceguesa.